CELEX: 32017R2305
Language: lv
Date: 2017-12-12 00:00:00
Title: Eiropas Parlamenta un Padomes Regula (ES) 2017/2305 (2017. gada 12. decembris), ar ko Regulu (ES) Nr. 1303/2013 groza attiecībā uz izmaiņām resursos, kas paredzēti ekonomiskajai, sociālajai un teritoriālajai kohēzijai, un resursos, kas paredzēti mērķim “Investīcijas izaugsmei un nodarbinātībai” un mērķim “Eiropas teritoriālā sadarbība”

15.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 335/1
            
         EIROPAS PARLAMENTA UN PADOMES REGULA (ES) 2017/2305
   (2017. gada 12. decembris),
   ar ko Regulu (ES) Nr. 1303/2013 groza attiecībā uz izmaiņām resursos, kas paredzēti ekonomiskajai, sociālajai un teritoriālajai kohēzijai, un resursos, kas paredzēti mērķim “Investīcijas izaugsmei un nodarbinātībai” un mērķim “Eiropas teritoriālā sadarbība”
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 177. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   pēc apspriešanās ar Eiropas Ekonomikas un sociālo lietu komiteju,
   pēc apspriešanās ar Reģionu komiteju,
   saskaņā ar parasto likumdošanas procedūru (1),
   tā kā:
   
               (1)
            
            
               Eiropas Parlamenta un Padomes Regula (ES) Nr. 1303/2013 (2) paredz kopīgus un vispārīgus noteikumus, kas piemērojami Eiropas strukturālajiem un investīciju fondiem.
            
         
               (2)
            
            
               Saskaņā ar Padomes Regulas (ES, Euratom) Nr. 1311/2013 (3) 7. panta 1. punktu un Regulas (ES) Nr. 1303/2013 92. panta 3. punktu Komisija 2016. gadā pārskatīja visu dalībvalstu kopējos piešķīrumus saskaņā ar kohēzijas politikas mērķi “Investīcijas izaugsmei un nodarbinātībai” attiecībā uz 2017.–2020. gadu.
            
         
               (3)
            
            
               Saskaņā ar Regulas (ES, Euratom) Nr. 1311/2013 7. panta 3. punktu un Regulas (ES) Nr. 1303/2013 92. panta 3. punktu Komisija 2016. gada 30. jūnija paziņojumā par tehniskajām korekcijām 2017. gada finanšu shēmā atbilstoši nacionālā kopienākuma (NKI) izmaiņām un kohēzijas politikas finansējuma korekcijām iepazīstināja Padomi un Eiropas Parlamentu ar minētās pārskatīšanas rezultātiem. Komisija minētajā paziņojumā norādīja, ka, pēc jaunākajiem statistikas datiem, kumulatīvā novirze starp kopējiem un pārskatītajiem piešķīrumiem Beļģijā, Čehijas Republikā, Dānijā, Igaunijā, Īrijā, Grieķijā, Spānijā, Horvātijā, Itālijā, Kiprā, Nīderlandē, Slovēnijā, Slovākijā, Somijā, Zviedrijā un Apvienotajā Karalistē ir vairāk nekā ± 5 %. Turklāt Komisija norādīja, ka, pamatojoties uz Kipras 2012.–2014. gada datiem par NKI uz vienu iedzīvotāju, no 2017. gada 1. janvāra tā kļūs pilnībā tiesīga saņemt atbalstu no Kohēzijas fonda.
            
         
               (4)
            
            
               Kā prasīts Regulas (ES, Euratom) Nr. 1311/2013 7. panta 4. un 5. punktā un Regulas (ES) Nr. 1303/2013 92. panta 3. punktā, minēto dalībvalstu piešķīrumus attiecīgi koriģē ar noteikumu, ka minēto korekciju kopējā neto ietekme nepārsniedz EUR 4 miljardus.
            
         
               (5)
            
            
               Ciktāl pārskatīšana ietekmēja kopējiem resursiem paredzēto piešķīrumu sadalījumu pa gadiem un pa dalībvalstīm mērķim “Investīcijas izaugsmei un nodarbinātībai” un mērķim “Eiropas teritoriālā sadarbība”, kā arī Jaunatnes nodarbinātības iniciatīvai (“JNI”), pārskatīšanu īstenoja ar Komisijas Īstenošanas lēmumu (ES) 2016/1941 (4).
            
         
               (6)
            
            
               Minēto korekciju kopējās neto ietekmes dēļ resursi ekonomiskajai, sociālajai un teritoriālajai kohēzijai būtu jāpalielina par EUR 4 miljardiem. Minētais palielinājums būtu jāatspoguļo Regulas (ES) Nr. 1303/2013 91. panta 1. punktā, kas būtu attiecīgi jākoriģē.
            
         
               (7)
            
            
               Būtu attiecīgi jākoriģē Regulas (ES) Nr. 1303/2013 92. panta 1. punktā noteiktie resursi, kas paredzēti mērķim “Investīcijas izaugsmei un nodarbinātībai”, un to sadalījums starp mazāk attīstītiem reģioniem, pārejas reģioniem un vairāk attīstītiem reģioniem, Kohēzijas fonda atbalstītām dalībvalstīm un tālākiem reģioniem.
            
         
               (8)
            
            
               Saskaņā ar Regulas (ES, Euratom) Nr. 1311/2013 14. panta 1. punktu rezerves, kas ir atstātas pieejamas līdz daudzgadu finanšu shēmas (DFS) saistību apropriāciju maksimālajam apjomam, ir vispārējā DFS rezerve saistībām, kas jādara pieejama, pārsniedzot DFS noteiktos maksimālos apjomus 2016.–2020. gadam politikas mērķiem, kas saistīti ar izaugsmi un nodarbinātību, jo īpaši jaunatnes nodarbinātību. Ar Padomes Regulu (ES, Euratom) 2017/1123 (5) ierobežojums rezervēm, kas atstātas pieejamas līdz DFS noteiktajam maksimālajam apjomam saistību apropriācijām 2014.–2017. gadam, tika atcelts, tādējādi nodrošinot to, ka JNI varētu paplašināt līdz 2020. gadam un īpašo piešķīrumu JNI laikposmam no 2017. līdz 2020. gadam varētu palielināt par EUR 1,2 miljardiem pašreizējās cenās. Šis īpašais piešķīrums JNI, kas noteikts Regulas (ES) Nr. 1303/2013 91. panta 1. punktā un 92. panta 5. punktā, tāpēc būtu attiecīgi jākoriģē.
            
         
               (9)
            
            
               Saskaņā ar Regulas (ES) Nr. 1303/2013 94. panta 2. punktu Komisija pieņēma Dānijas iesniegto priekšlikumu daļu no tās apropriācijām, kas paredzētas mērķim “Eiropas teritoriālā sadarbība”, pārvietot uz mērķi “Investīcijas izaugsmei un nodarbinātībai”. Minētais pārvietojums būtu jāņem vērā, koriģējot minētās regulas 92. panta 9. punktā mērķim “Eiropas teritoriālā sadarbība” paredzētos kopējos pieejamos resursus.
            
         
               (10)
            
            
               Saskaņā ar procedūru, kas noteikta Regulas (ES, Euratom) Nr. 1311/2013 19. panta 1. punktā, Padomes Regulā (ES, Euratom) 2015/623 (6) uz turpmākiem gadiem pārvietoti EUR 11 216 187 326 pašreizējās cenās no summas, kas bija piešķirta struktūrfondiem un Kohēzijas fondam. Minētais pārvietojums būtu jāatspoguļo Regulas (ES) Nr. 1303/2013 VI pielikumā, kurā noteikts kopējo saistību apropriāciju sadalījums pa gadiem – no 2014. gada līdz 2020. gadam. Turklāt EUR 9 446 050 652 pašreizējās cenās no līdzekļiem, kas bija piešķirti Eiropas Lauksaimniecības fondam lauku attīstībai un Eiropas Jūrlietu un zivsaimniecības fondam un kurus nevarēja izmantot ne 2014. gadā, ne arī pārnest uz 2015. gadu, tika pārcelti uz turpmākajiem gadiem.
            
         
               (11)
            
            
               Ņemot vērā vajadzību nodrošināt, ka par papildu piešķīrumiem, kas darīti pieejami 2017. budžeta gadam, ir noslēgtas finansiālas saistības, tostarp izdarot grozījumus skartajās programmās, ir lietderīgi paredzēt izņēmumu attiecībā uz astoņu nedēļu laikposmu, kas minēts 4. pantā Protokolā Nr. 1 par valstu parlamentu lomu Eiropas Savienībā, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam.
            
         
               (12)
            
            
               Ņemot vērā JNI atbalsta programmu paplašināšanas steidzamību, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
               
            
         
               (13)
            
            
               Tāpēc Regula (ES) Nr. 1303/2013 būtu jāgroza,
            
         IR PIEŅĒMUŠI ŠO REGULU.
   1. pants
   Regulu (ES) Nr. 1303/2013 groza šādi:
   
               1)
            
            
               regulas 91. panta 1. punktu aizstāj ar šādu:
               “1.   Resursi ekonomiskajai, sociālajai un teritoriālajai kohēzijai, kas pieejami budžeta saistībām 2014.–2020. gada laikposmam, ir EUR 329 978 401 458 2011. gada cenās saskaņā ar VI pielikumā norādīto sadalījumu pa gadiem, un no šīs summas EUR 325 938 694 233 ir kopējie resursi, kas piešķirti ERAF, ESF un Kohēzijas fondam, un EUR 4 039 707 225 ir īpašs piešķīrums JNI. Lai veiktu plānošanu un vēlāk to varētu iekļaut Savienības vispārējā budžetā, ekonomiskajai, sociālajai un teritoriālajai kohēzijai atvēlēto resursu summu indeksē par 2 % gadā.”;
            
         
               2)
            
            
               regulas 92. pantu groza šādi:
               
                           a)
                        
                        
                           panta 1. punktu aizstāj ar šādu:
                           “1.   Resursu apjoms mērķim “Investīcijas izaugsmei un nodarbinātībai” ir 96,09 % no kopējiem resursiem (t. i., kopā EUR 317 103 114 309), un to sadalījums ir šāds:
                           
                                       a)
                                    
                                    
                                       48,64 % (t. i., kopā EUR 160 498 028 177) – mazāk attīstītiem reģioniem;
                                    
                                 
                                       b)
                                    
                                    
                                       10,19 % (t. i., kopā EUR EUR 33 621 675 154) – pārejas reģioniem;
                                    
                                 
                                       c)
                                    
                                    
                                       15,43 % (t. i., kopā EUR EUR 50 914 723 304) – vairāk attīstītiem reģioniem;
                                    
                                 
                                       d)
                                    
                                    
                                       20,01 % (t. i., kopā EUR 66 029 882 135) – dalībvalstīm, ko atbalsta Kohēzijas fonds;
                                    
                                 
                                       e)
                                    
                                    
                                       0,42 % (t. i., kopā EUR 1 378 882 914) kā papildu finansējums LESD 349. pantā noteiktajiem tālākajiem reģioniem un NUTS 2. līmeņa reģioniem, kas atbilst 1994. gada Pievienošanās akta 6. protokola 2. pantā noteiktajiem kritērijiem.”;
                                    
                                 
                     
                           b)
                        
                        
                           panta 5. punktu aizstāj ar šādu:
                           “5.   JNI atvēlētie resursi ir EUR 4 039 707 225 no īpašā piešķīruma JNI un vismaz EUR 4 039 707 225 no ESF paredzētajām mērķinvestīcijām.”;
                        
                     
                           c)
                        
                        
                           panta 9. punktu aizstāj ar šādu:
                           “9.   Mērķim “Eiropas teritoriālā sadarbība” paredzētie resursi ir 2,69 % no kopējiem resursiem, kas pieejami budžeta saistībām no fondiem 2014.–2020. gada laikposmam (t. i., kopā EUR 8 865 148 841).”;
                        
                     
         
               3)
            
            
               VI pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2017. gada 12. decembrī
      
         
            Eiropas Parlamenta vārdā –
         
         
            priekšsēdētājs
         
         A. TAJANI
      
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  Eiropas Parlamenta 2017. gada 30. novembra nostāja (Oficiālajā Vēstnesī vēl nav publicēta) un Padomes 2017. gada 7. decembra lēmums.
   
      (2)  Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).
   
      (3)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
   
      (4)  Komisijas Īstenošanas lēmums (ES) 2016/1941 (2016. gada 3. novembris), ar kuru groza Īstenošanas lēmumu 2014/190/ES, ar ko nosaka kopējo resursu gada sadalījumu pa dalībvalstīm Eiropas Reģionālās attīstības fondam, Eiropas Sociālajam fondam un Kohēzijas fondam atbilstīgi mērķim “Investīcijas izaugsmei un nodarbinātībai” un mērķim “Eiropas teritoriālā sadarbība”, Jaunatnes nodarbinātības iniciatīvai atvēlētā īpašā piešķīruma resursu gada sadalījumu pa dalībvalstīm kopā ar atbalsttiesīgo reģionu sarakstu un summas, kas jāpārvieto no katras dalībvalsts Kohēzijas fonda un struktūrfondu piešķīrumiem uz Eiropas infrastruktūras savienošanas instrumentu un uz atbalstu vistrūcīgākajām personām, laikposmam no 2014. līdz 2020. gadam (OV L 299, 5.11.2016., 61. lpp.).
   
      (5)  Padomes Regula (ES, Euratom) 2017/1123 (2017. gada 20. jūnijs), ar kuru groza Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 163, 24.6.2017., 1. lpp.).
   
      (6)  Padomes Regula (ES, Euratom) 2015/623 (2015. gada 21. aprīlis), ar kuru groza Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 103, 22.4.2015., 1. lpp.).
   
      PIELIKUMS
      “
            VI PIELIKUMS
            SAISTĪBU APROPRIĀCIJU SADALĪJUMS PA GADIEM – NO 2014. GADA LĪDZ 2020. GADAM
            Koriģēti gada dati (ieskaitot JNI)
            
                         
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        Kopā
                     
                  
                        EUR, 2011. gada cenās
                     
                     
                        34 108 069 924 
                     
                     
                        55 725 174 682 
                     
                     
                        46 044 910 736 
                     
                     
                        48 027 317 164 
                     
                     
                        48 240 419 297 
                     
                     
                        48 712 359 314 
                     
                     
                        49 120 150 341 
                     
                     
                        329 978 401 458 
                     
                  ”